এদিকে ততক্ষণে জান্তাবাহিনী ভয়াল-জান্তব বিশাল সাঁজোয়া-ট্যাঙ্ক নিয়ে ঝাঁপিয়ে পড়েছে ঘুমন্ত ঢাকা শহরে নারকীয় উল্লাসে …. পৈশাচিক-বর্বর-কাপুরোষচিত ২৫ শে মার্চের সেই হামলার নমুনা বিশ্ব ইতিহাসে বিরল। সেদিন অসম-সাহসী কিছু নেতা-কর্মী-দেশি-বিদেশি-সাংবাদিক-পর্যটক ক্যামেরাবন্দী করতে পেরেছিলেন কিছু নৃশংসতার ছবি …. পরে তা প্রকাশিত হলে সমগ্র বিশ্ব স্তম্ভিত হয়ে পড়ে। আজও আমরা সেসব ছবিরই কপি সংগ্রহ করি ও লিখি তা নিয়ে। আর নতুন প্রজন্মকে একাত্তুরের সত্য জানাতে চেষ্টা করি। হৃদয়ে অগাধ বিশ্বাস প্রিয় প্রজন্ম সত্যানুসন্ধানী বলে সত্য-র প্রতিষ্ঠা হবেই যাবতীয় মিথ্যেকে চিরতরে বর্জন করে। ইতিহাসও ঐতিহাসিক সত্য-র সাক্ষ্য বহন করে কালের সাক্ষীরূপে। সত্য-র পক্ষে জয়বার্তা ঘোষিত হয় এভাবেই যুগে-যুগে, কালে-কালে। এবঙ কালজয়ী এক-একটি জাতির জাতীয় ইতিহাস রচিত হয় এভাবেই। সকল ভয়ভীতির ঊর্ধ্বে জয়ী হয় জাতির সংগ্রামী চেতনা আর ঐতিহাসিক অর্জন যা স্বাধীনতার দিকে ধাবিত জাতীয় ইতিহাসের ধারাবাহিক শক্তি। যার ক্ষয় নেই। তা-ই কবিও তাঁর অমোঘ বাণীতে বলেন –